**Εγγραφές μαθητών και μαθητριών στα Δημοτικά Σχολεία και τα Νηπιαγωγεία για το σχολικό έτος 2020-2021 13 Μαΐου 2020**

**Δημοτικά**

* Λαμβάνοντας υπόψη τις διατάξεις του άρθρου 35 της από 01-05-2020 Πράξης Νομοθετικού Περιεχομένου (Α’ 90), οι αιτήσεις εγγραφών στα δημοτικά σχολεία για το σχολικό έτος 2020-2021 θα πραγματοποιηθούν **από 15 έως 29 Μαΐου 2020**. Για τις εκπρόθεσμες εγγραφές ή την καθυστέρηση εγγραφής ισχύουν όσα προβλέπονται παρ. 7 και 8 του άρθρου 7 του ΠΔ 79/2017 (ΦΕΚ 109Α), όπως τροποποιήθηκε με το άρθρο 23 του ν. 4559/2018 (ΦΕΚ 142Α).
* [**Δείτε την εγκύκλιο με τις αναλυτικές πληροφορίες για τις εγγραφές στα Δημοτικά σε μορφή pdf**](https://www.minedu.gov.gr/publications/docs2020/6%CE%A6%CE%9E%CE%9546%CE%9C%CE%A4%CE%9B%CE%97-%CE%A79%CE%93_%CE%95%CE%B3%CE%B3%CF%81%CE%B1%CF%86%CE%AD%CF%82_%CE%94%CE%B7%CE%BC%CE%BF%CF%84%CE%B9%CE%BA%CE%BF%CF%8D_2020-21.pdf)

**Νηπιαγωγεία**

* Λαμβάνοντας υπόψη τις παρ. 4α και 4Α του άρθρου 6, του ΠΔ 79/2017 (ΦΕΚ Α’ 109) όπως τροποποιήθηκε με το άρθρο 23 του ν. 4559/2018 (ΦΕΚ Α’ 142), καθώς και με το άρθρο 35 της ΠΝΠ/01-05-2020 (ΦΕΚ Α΄ 90) οι αιτήσεις εγγραφών στα δημόσια Νηπιαγωγεία Γενικής Παιδείας, από το σχολικό έτος 2020-2021 και εφεξής, θα γίνονται μέσω ηλεκτρονικής εφαρμογής με Ηλεκτρονική Αίτηση Εγγραφής, σύμφωνα με το άρθρο 1, της υπ’ αρ. πρωτ. 53128/Δ1/2020 (Β΄ 1767) ΚΥΑ των Υπουργών Παιδείας και Θρησκευμάτων και Επικρατείας αρμόδιο για θέματα Ψηφιακής Διακυβέρνησης.
* Την Ηλεκτρονική Αίτηση Εγγραφής θα υποβάλλει ο γονέας/κηδεμόνας για το Νηπιαγωγείο που ανήκει, βάσει της διεύθυνσης κατοικίας του σύμφωνα με τα όρια της σχολικής περιφέρειας του Νηπιαγωγείου, μέσω της ηλεκτρονικής πλατφόρμας του Υπουργείου Ψηφιακής Διακυβέρνησης στην ηλεκτρονική διεύθυνση: [**https://proti-eggrafi.services.gov.gr/**](https://proti-eggrafi.services.gov.gr/)
* Για το σχολικό έτος 2020-2021 οι ηλεκτρονικές εγγραφές στο Νηπιαγωγείο θα πραγματοποιηθούν **από 15 έως 30 Μαΐου 2020.** Εγγραφές μετά την 30η Μαΐου θεωρούνται εκπρόθεσμες και χρειάζονται την έγκριση του Διευθυντή/ντριας Πρωτοβάθμιας Εκπαίδευσης.
* [**Δείτε την εγκύκλιο με τις αναλυτικές πληροφορίες για τις εγγραφές στα Νηπιαγωγεία σε μορφή pdf**](https://www.minedu.gov.gr/publications/docs2020/%CE%A9%CE%9A2%CE%A446%CE%9C%CE%A4%CE%9B%CE%97-%CE%A9%CE%917_%CE%95%CE%B3%CE%B3%CF%81%CE%B1%CF%86%CE%AD%CF%82_%CE%BD%CE%B7%CF%80%CE%B9%CE%B1%CE%B3%CF%89%CE%B3%CE%B5%CE%AF%CF%89%CE%BD_2020-21.pdf)